Diari Oficial de la Generalitat Valenciana


Sumari del DOGV 3859, del 18-10-2000 (2000/8022)

RESOLUCIÓ de 30 de juny de 2000, del president de la Comissió Territorial d'Urbanisme d'Alacant, que fa referència a la modificació puntual de les Normes Subsidiàries de Vall de Gallinera, per a canvi d'alineació.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8022


Data del document
:   30-06-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Vall de Gallinera, la
    * pla d'urbanisme

RESOLUCIÓ de 30 de juny de 2000, del president de la Comissió Territorial d'Urbanisme d'Alacant, que fa referència a la modificació puntual de les Normes Subsidiàries de Vall de Gallinera, per a canvi d'alineació. [2000/M8022]
  
Vist l'expedient de referència i d'acord amb els següents antecedents i consideracions:
  
Antecedents de fet
  
Primer. La Comissió Territorial d'Urbanisme, en la sessió realitzada el dia 30 de juliol de 1999, va acordar suspendre l'aprovació definitiva de l'expedient de referència fins que s'esmenaren una sèrie d'observacions que es van comunicar a l'Ajuntament.
  
Segon. L'ajuntament, el 16 de març de 2000, va trametre una nova documentació, aprovada en la sessió plenària de 2 de març de 2000, a fi d'esmenar les anteriors observacions.
  
Tercer. La documentació està integrada per memòria informativa i justificativa, plànols d'informació i ordenació, estudi d'impacte ambiental i annex complementari.
  
Quart. L'objecte d'aquest expedient és la variació de la delimitació del sòl urbà en l'oest del nucli d'Alpatró i el trasllat del vial perimetral oest, passant l'actual illa EN 19 de 1.720 m2 a 4.085 m2; es crea una nova illa EN 20 de 3.550 m2 i se substitueix l'actual vial perimetral de 1.112 m2 per un altre de 1.428 m2. Els nous sòls es qualifiquen d'eixample per a donar continuïtat a la tipologia adjacent, i una part de la illa EN 19 es qualifica de dotacional C3 (750 m2 sistema d'equipament comunitari assistencial.
  
La modificació proposta es justifica en les dificultats de gestió de les illes EN 18 i EN 19, atés que les parcel·les resultants són d'escasses dimensions i amb elevades càrregues urbanístiques, així com en la dificultat del traçat del vial perimetral.
  
Cinqué. Consten en l'expedient els següents informes sectorials:
  
- Del Servei de Coordinació i Obres de la Diputació Provincial, de 10 de febrer de 1999, de caràcter favorable.
  
- Declaració d'impacte ambiental acceptable de la Conselleria de Medi Ambient, de 27 de novembre de 1999.
  
Sisé. A fi de donar compliment al que estableix l'article 17 de l'annex RP/CV estàndards aplicables a les modificacions de planejament, l'article 55.5 de la LRAU, es reserven 750 m2 d'equipament assistencial cultural recreatiu, que justifica el compliment de la regla IsDN > IsDa
  
IEBN IEBa,
  
Per a l'àmbit constituït per les zones d'ordenança de nucli antic i eixample del nucli, és a dir, el sòl urbà d' Alpatró.
  
Consideracions tecnicojurídiques
  
Primera. La tramitació efectuada fins ara per l'ajuntament es considera, en línies generals, correcta, d'acord amb el que estableixen els articles 38 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segona. La documentació presentada es considera completa, de conformitat amb el que disposen els articles 27 i concordants de la LRAU.
  
Tercera. Les determinacions que conté el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
No obstant això, fem les següents observacions:
  
1) S'haurà de garantir la forma d'obtenció del nou espai dotacional, a càrrec dels beneficiaris de l'actuació.
  
2) De la justificació presentada per a donar compliment al que estableix l'article 17 de l'annex del Reglament de Planejament de la Comunitat Valenciana, podria deduir-se el compliment del que estableix aquest; no obstant això, s'haurà de presentar major justificació on s'incloga en el còmput d'abans i després en el ISD, el dotacional viari.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9 i 10 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Aprovar la modificació puntual de les Normes Subsidiàries de Vall de Gallinera, però supeditar-ne la publicació i, en conseqüència, l'eficàcia fins que s'esmenen les observacions indicades en la consideració tecnicojurídica tercera.
  
Així mateix, de conformitat amb el que estableixen els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril, es delega en el director general d'Urbanisme i Ordenació Territorial la facultat de comprovar que l'esmentat acord es compleix de forma correcta i verificat això, ordenar la publicació de l'aprovació definitiva.
  
Amb data 30 de juny de 2000, el president de la Comissió Territorial d'Urbanisme, va resoldre:
  
Vist l'acord adoptat per la Comissió Territorial d'Urbanisme, en la sessió de 25 d'abril de 2000, pel qual es va aprovar definitivament l'expedient de referència, però se'n supeditava la publicació al compliment de certes condicions, així com la documentació presentada per l'ajuntament amb data 16 de juny de 2000 que compleix tots els punts de l'esmentat acord de la comissió, resolc:
  
Ordenar la immediata publicació de l'esmentat acord d'aprovació definitiva en el Diari Oficial de la Generalitat Valenciana, perquè entre en vigor, d'acord amb el disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. Amb la publicació de l'aprovació definitiva no cal la notificació individualitzada.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 30 de juny de 2000.- El president de la Comissió Territorial d'Urbanisme: José María Benlliure Moreno.